ระเบียบกรมป่าไม้ว่าด้วยข้อมูลข่าวสารของราชการพ.ศ. ๒๕๖๓ โดยที่เป็นการสมควรปรับปรุงระเบียบกรมป่าไม้ว่าด้วยข้อมูลข่าวสารของราชการพ.ศ. ๒๕๕๔ ให้เหมาะสมตามภารกิจโครงสร้างของกรมป่าไม้ ดังนั้น เพื่อให้มีการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ถูกต้องชัดเจน เป็นไปในแนวทางเดียวกันอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ และมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ และที่แก้ไขเพิ่มเติมอธิบดีกรมป่าไม้ จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมป่าไม้ว่าด้วยข้อมูลข่าวสารของราชการ พ.ศ. ๒๕๖๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกรมป่าไม้ ว่าด้วยข้อมูลข่าวสารของราชการพ.ศ. ๒๕๕๔ และบรรดาระเบียบ ข้อบังคับ และคำสั่งอื่นใดของกรมป่าไม้ในส่วนที่ได้กำหนดไว้แล้วในระเบียบนี้หรือซึ่งขัดแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้ข้อมูลข่าวสารหมายความว่า ข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรมป่าไม้หน่วยงาน หมายความว่า สำนัก กอง กลุ่มงาน หน่วยงานในราชการบริหารส่วนภูมิภาคหรือที่มีฐานะเทียบเท่ารวมทั้งหน่วยงานใด ๆ ที่กรมป่าไม้ตั้งขึ้นหน่วยงานที่เกี่ยวข้องหมายความว่า หน่วยงานที่ขอคำปรึกษาเกี่ยวกับการปฏิบัติตามระเบียบนี้คณะกรรมการ หมายความว่า คณะกรรมการข้อมูลข่าวสารของราชการกรมป่าไม้ข้อ๕ ข้อมูลข่าวสารที่ต้องลงพิมพ์ในราชกิจจานุเบกษาตามมาตรา ๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้หน่วยงานที่มีหน้าที่รับผิดชอบที่เกี่ยวข้องกับงานสารสนเทศหรือประชาสัมพันธ์เผยแพร่เป็นผู้รวบรวมจากหน่วยงานผู้ตราหรือกำหนดข้อมูลข่าวสารจัดพิมพ์และส่งลงพิมพ์ในราชกิจจานุเบกษา รวมถึงจัดให้มีข้อมูลข่าวสารดังกล่าวไว้เพื่อจ่ายแจกณ สถานที่ ตามข้อ ๗ข้อ๖ ข้อมูลข่าวสารที่ต้องจัดให้ประชาชนเข้าตรวจดูได้ตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่อยู่ในความครอบครองหรือควบคุมดูแลของหน่วยงานในราชการบริหารส่วนภูมิภาคหรือที่มีฐานะเทียบเท่ารวมทั้งหน่วยงานใด ๆ ที่กรมป่าไม้ตั้งขึ้น ให้หน่วยงานดังกล่าวจัดข้อมูลข่าวสารไว้ให้ประชาชนเข้าตรวจดูได้โดยสะดวกข้อ๗ ข้อมูลข่าวสารที่ต้องจัดให้ประชาชนเข้าตรวจดูได้ตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่อยู่ในความครอบครองหรือควบคุมดูแลของกรมป่าไม้ให้หน่วยงานดำเนินการ ดังนี้(๑)หน่วยงานที่มีหน้าที่รับผิดชอบที่เกี่ยวข้องกับงานสารสนเทศหรือประชาสัมพันธ์เผยแพร่รวบรวมจากหน่วยงานของผู้ตราหรือกำหนดข้อมูลข่าวสารแล้วส่งให้สำนักบริหารกลาง จัดทำดรรชนีมีรายละเอียดเพียงพอสำหรับประชาชนสามารถค้นหาข้อมูลข่าวสารได้เอง(๒)สำนักบริหารกลางจัดให้มีสถานที่สำหรับประชาชนสามารถใช้ในการค้นหาและศึกษาได้สะดวกตามสมควรข้อ๘ เมื่อมีผู้ประสงค์จะขอตรวจดูหรือขอสำเนาหรือขอสำเนาที่มีคำรับรองถูกต้องของข้อมูลข่าวสารตามข้อ๖ ข้อ ๗ หรือข้อมูลข่าวสารอื่นใด ตามมาตรา ๑๑ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้ผู้ขอใช้คำขอตามแบบที่อธิบดีกรมป่าไม้กำหนดและดำเนินการ ดังนี้(๑)ข้อมูลข่าวสารตามข้อ ๖ ให้ยื่นคำขอเป็นหนังสือต่อหัวหน้าหน่วยงานนั้น(๒)ข้อมูลข่าวสารตามข้อ ๗ ให้ยื่นคำขอเป็นหนังสือต่อผู้อำนวยการสำนักบริหารกลางหรือหน่วยงานที่มีหน้าที่รับผิดชอบเกี่ยวข้องกับงานสารสนเทศหรือประชาสัมพันธ์เผยแพร่(๓)ข้อมูลข่าวสารอื่นใด ตามมาตรา ๑๑ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้ยื่นคำขอต่อหัวหน้าหน่วยงานซึ่งข้อมูลข่าวสารนั้นอยู่ในความครอบครองหรือควบคุม ดูแล(๔)ให้เก็บค่าธรรมเนียมการทำสำเนาโดยเครื่องถ่ายเอกสาร ตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการ ลงวันที่ ๗ พฤษภาคม พ.ศ. ๒๕๔๒ ในอัตราดังต่อไปนี้(๔.๑) ขนาดกระดาษเอ ๔ หน้าละ ๑ บาท(๔.๒) ขนาดกระดาษเอฟ ๔ หน้าละ ๑.๕๐ บาท(๔.๓) ขนาดกระดาษบี ๔ หน้าละ ๒ บาท(๔.๔) ขนาดกระดาษเอ ๓ หน้าละ ๓ บาท(๔.๕) ขนาดกระดาษพิมพ์เขียวเอ ๒ หน้าละ ๘ บาท(๔.๖) ขนาดกระดาษพิมพ์เขียวเอ ๑ หน้าละ ๑๕ บาท(๔.๗) ขนาดกระดาษพิมพ์เขียวเอ ๐ หน้าละ ๓๐ บาท(๕)ให้เก็บค่าธรรมเนียมการให้คำรับรองถูกต้องของข้อมูลข่าวสาร ตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการ ลงวันที่ ๗ พฤษภาคม พ.ศ. ๒๕๔๒ ในอัตราคำรับรองละ๕ บาท(๖)การเก็บค่าถ่ายเอกสารตาม (๔) และค่าธรรมเนียมตาม (๕) หากผู้ขอเป็นผู้มีรายได้น้อย หัวหน้าหน่วยงานตาม (๑), (๒) หรือ (๓) จะพิจารณายกเว้นค่าถ่ายเอกสาร หรือค่าธรรมเนียมใดตามควรแก่กรณีก็ได้เงินค่าถ่ายเอกสารที่เก็บได้ให้นำส่งคลังเป็นรายได้แผ่นดินประเภทค่ารายได้เบ็ดเตล็ดเงินค่าธรรมเนียมการให้คำรับรองถูกต้องของข้อมูลข่าวสารที่เก็บได้ให้นำส่งคลังเป็นรายได้แผ่นดินประเภทค่าธรรมเนียมเบ็ดเตล็ดข้อ๙ ข้อมูลข่าวสารที่อาจก่อให้เกิดความเสียหายต่อสถาบันพระมหากษัตริย์จะเปิดเผยมิได้ข้อ๑๐ ข้อมูลข่าวสารที่มีลักษณะอย่างหนึ่งอย่างใดตามมาตรา ๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ หัวหน้าหน่วยงานอาจมีคำสั่งมิให้เปิดเผยก็ได้โดยจะกำหนดเงื่อนไขอย่างใดก็ได้ แต่ต้องระบุไว้ด้วยว่าที่เปิดเผยไม่ได้เพราะเป็นข้อมูลข่าวสารประเภทใดและเพราะเหตุใดข้อ๑๑ ข้อมูลข่าวสารลับ ตามระเบียบว่าด้วยการรักษาความลับของทางราชการพ.ศ. ๒๕๔๔ ให้ขอความเห็นชอบจากอธิบดีกรมป่าไม้ หรือผู้ซึ่งอธิบดีมอบหมายก่อนที่จะเปิดเผยข้อ๑๒ เมื่อมีคำสั่งไม่เปิดเผยข้อมูลข่าวสารให้แจ้งผู้ขอพร้อมเหตุผลให้ผู้ขอทราบและแจ้งให้ทราบว่าอาจอุทธรณ์ต่อคณะกรรมการวินิจฉัยการเปิดเผยข้อมูลข่าวสารได้ภายในสิบห้าวันนับแต่วันที่ได้รับแจ้งคำสั่งนั้นโดยยื่นอุทธรณ์ต่อคณะกรรมการข้อมูลข่าวสารของราชการ ตามพระราชบัญญัติข้อมูลข่าวสารของราชการพ.ศ. ๒๕๔๐ข้อ๑๓ ให้มีคณะกรรมการข้อมูลข่าวสารของราชการกรมป่าไม้ประกอบด้วย อธิบดีกรมป่าไม้หรือผู้ที่อธิบดีกรมป่าไม้มอบหมาย เป็นประธานกรรมการ รองอธิบดีผู้กำกับดูแลสำนักบริหารกลาง เป็นรองประธานกรรมการ ผู้ตรวจราชการกรมป่าไม้ทุกท่านผู้อำนวยการสำนักทุกสำนัก ผู้อำนวยการสำนักจัดการทรัพยากรป่าไม้ที่๑ - ๑๓ ผู้อำนวยการสำนักจัดการทรัพยากรป่าไม้สาขาทุกสาขา ผู้อำนวยการกลุ่มพัฒนาระบบบริหาร ผู้อำนวยการศูนย์เทคโนโลยีสารสนเทศและการสื่อสารและหัวหน้ากลุ่มตรวจสอบภายใน เป็นกรรมการ ผู้อำนวยการสำนักบริหารกลาง เป็นกรรมการและเลขานุการ ผู้อำนวยการศูนย์บริการประชาชน สำนักบริหารกลางและผู้อำนวยการส่วนเสริมสร้างวินัย สำนักบริหารกลาง เป็นกรรมการและผู้ช่วยเลขานุการข้อ๑๔ คณะกรรมการมีอำนาจหน้าที่ ดังนี้(๑) กำหนดหลักเกณฑ์ หรือวางมาตรการเกี่ยวกับการบริหารจัดการระบบการให้บริการข้อมูลข่าวสารตามพระราชบัญญัติข้อมูลข่าวสารของราชการพ.ศ. ๒๕๔๐ ของกรมป่าไม้(๒)กำหนดหลักเกณฑ์ วางมาตรการและวินิจฉัยเกี่ยวกับการพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับ(๓)ให้คำแนะนำ หรือเสนอความเห็นเกี่ยวกับการจัดพิมพ์และการเผยแพร่ข้อมูลข่าวสารของกรมป่าไม้(๔) ให้คำแนะนำ หรือเสนอความเห็นเกี่ยวกับการเชื่อมโยงข้อมูลข่าวสารของกรมป่าไม้กับหน่วยงานภายนอก(๕)ให้คำแนะนำ หรือเสนอความเห็นในกรณีที่มีการหารือหรือมีปัญหาและอุปสรรคเกี่ยวกับการดำเนินงานตามพระราชบัญญัติข้อมูลข่าวสารของราชการพ.ศ. ๒๕๔๐(๖) กำกับดูแลการรวบรวมข้อมูลข่าวสารต่าง ๆ ที่เกี่ยวข้อง เพื่อดำเนินการให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐(๗)วินิจฉัยข้อร้องเรียนในการปฏิบัติงานที่ไม่เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ ในส่วนที่เกี่ยวข้องกับกรมป่าไม้ โดยประมวลข้อเท็จจริง อำนวยการ เร่งรัดกำกับดูแล ตรวจสอบ ติดตาม และแก้ไขปัญหาเรื่องร้องเรียนดังกล่าวให้เกิดผลเป็นรูปธรรมอย่างมีประสิทธิภาพ(๘)กำกับดูแลการรับผิดชอบในการประสานงาน และให้ความร่วมมือในการจัดตั้งศูนย์ข้อมูลข่าวสารของกรมป่าไม้ทั้งในส่วนกลางและส่วนภูมิภาค(๙) ให้สำนักจัดการทรัพยากรป่าไม้ ที่ ๑ - ๑๓ และสาขาทุกสาขาตั้งคณะอนุกรรมการหรือคณะทำงานของหน่วยงาน เพื่อดำเนินการตามอำนาจหน้าที่ที่ได้รับมอบหมายและเพื่อให้สอดคล้องกับการดำเนินงานของคณะกรรมการข้อมูลข่าวสารของกรมป่าไม้(๑๐)ให้ศูนย์บริการประชาชนกรมป่าไม้มีภารกิจในการปฏิบัติงานร่วม กำกับ ติดตาม ประสานงานข้อมูลที่สำคัญ ศึกษาวิเคราะห์ ให้ข้อเสนอในการปฏิบัติงานกับหน่วยงานที่เกี่ยวข้องของกรมป่าไม้และหน่วยงานภายนอกตามอำนาจหน้าที่(๑๑)ดำเนินงานอื่นใดตามที่อธิบดีกรมป่าไม้มอบหมายข้อ๑๕ การประชุมของคณะกรรมการ ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุม หรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานกรรมการในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๖ ให้อธิบดีกรมป่าไม้เป็นผู้รักษาการตามระเบียบนี้ประกาศ ณวันที่ ๑ กรกฎาคม พ.ศ. ๒๕๖๓อรรถพล เจริญชันษาอธิบดีกรมป่าไม้พิไลภรณ์/จัดทำ๑ กันยายน ๒๕๖๓สุภาทิพย์/ตรวจ๑๔ กันยายน ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๙๑ ง/หน้า ๑/๒๐ สิงหาคม ๒๕๖๓